ഹദീസ അലിയു

നൈജീരിയൻ പ്രൊഫഷണൽ നടിയും സിനിമാ നിർമ്മാതാവുമാണ് ഹദീസ ഗാബൺ (ജനനം 1 ജൂൺ 1989),  ഹദീസ അലിയു എന്നും അറിയപ്പെടുന്നു. ഗാബോണിലെ ലിബ്രെവില്ലിൽ ജനിച്ച അവർ ഹൗസ, ഇംഗ്ലീഷ് എന്നീ ഭാഷാ സിനിമയിലും അഭിനയിക്കുന്നു. MTN നൈജീരിയയുടെയും ഇൻഡോമി നൂഡിൽസ് കമ്പനിയുടെയും അംബാസഡറായി സേവനമനുഷ്ഠിക്കുന്ന ഹദീസ 2013 ലെ ബെസ്റ്റ് ഓഫ് നോളിവുഡ് അവാർഡുകളിൽ മികച്ച നടിയായി തിരഞ്ഞെടുക്കപ്പെട്ടു. 2014 -ൽ 2 -ാമത് കന്നിവുഡ്/MTN അവാർഡുകളും നേടിയിട്ടുണ്ട്. ഇപ്പോൾ HAG ഫൗണ്ടേഷന്റെ സ്ഥാപകയായി പ്രവർത്തിക്കുന്നു.   
 ആദ്യകാല ജീവിതവും കുടുംബവും 
ഗാബോൺ റിപ്പബ്ലിക്കിലെ ലിബ്രെവില്ലെയിലാണ് ഹദീസ അലിയു ജനിച്ചത്.   ഹദീസ അലിയു ഒരു മുതിർന്ന രാഷ്ട്രതന്ത്രജ്ഞനായ മലാം അലിയുവിന്റെ മകളാണ്. അവരുടെ പിതാവിന്റെ ഭാഗത്ത്, ഹദീസ അലിയു ഗബോണീസ് വംശജയാണ്. അവരുടെ അമ്മയുടെ ഭാഗത്ത്, നൈജീരിയയിലെ അഡമാവ സ്റ്റേറ്റിൽ നിന്നുള്ള ഫുലാനി വംശജയാണ്.  ഹദീസ അലിയു ജന്മനാട്ടിലെ പ്രൈമറി, സെക്കൻഡറി സ്കൂളുകളിൽ പഠിച്ചു.  അവിടെ ഒരു അഭിഭാഷകയാകാനുള്ള ആഗ്രഹത്തോടെ അവർ എ-ലെവൽ പരീക്ഷ എഴുതി. പിന്നീട് അവരുടെ പ്രിയപ്പെട്ട ഡിഗ്രി കോഴ്സായി നിയമത്തെ തിരഞ്ഞെടുത്തു. ഒരു വിദ്യാർത്ഥിയായി അവർ യൂണിവേഴ്സിറ്റി വർഷം ആരംഭിച്ചു. പക്ഷേ ചില പ്രശ്നങ്ങൾ കാരണം അവർക്ക് പഠനം ഉപേക്ഷിക്കേണ്ടിവന്നു. ഹദീസ വിദ്യാഭ്യാസം അന്ന് നിർത്തിവച്ചു. അത് അവർക്ക് ഫ്രഞ്ച് ഭാഷയിലെ ഡിപ്ലോമ പ്രോഗ്രാമിൽ പങ്കെടുക്കാനുള്ള അവസരം നൽകി. പിന്നീട് അവർ ഒരു സ്വകാര്യ സ്കൂളിൽ ഫ്രഞ്ച് ഭാഷാധ്യാപികയായി. 
 അഭിനയ ജീവിതം 

ഗാബോണിൽ നിന്ന് നൈജീരിയയിലെ അഡമാവ സ്റ്റേറ്റിൽ എത്തി അധികം താമസിയാതെ ഹദീസ അലിയു കന്നിവുഡിൽ ചേർന്നു. കന്നിവുഡ് ഫിലിം ഇൻഡസ്ട്രിയിൽ ചേരാനുള്ള താൽപര്യം വളർന്നതോടെ അവർ അഡമാവയിൽ നിന്ന് കടുനയിലേക്ക് മാറി. ഹദീസ അലിയുവിന് അലി നുഹുവുമായി കൂടിക്കാഴ്‌ചയ്ക്ക് അവസരമുണ്ടായിരുന്നു. ഒരു നടിയെന്ന നിലയിൽ ആരംഭിക്കാൻ അദ്ദേഹത്തിന്റെ സഹായം തേടുകയും ചെയ്തു.  2009 ൽ ഹാദീസ അർതബുവിൽ അഭിനയിച്ചു കൊണ്ട് അരങ്ങേറ്റം കുറിച്ചു. അലി നുഹുവിന്റെയും പിന്നീട് അമിനു ഷരീഫിന്റെയും സഹായവും മാർഗനിർദേശവും കൊണ്ട് മുൻനിര വനിതാ താരങ്ങളിൽ ഒരാളായി അവർ കന്നിവുഡ് ചലച്ചിത്ര വ്യവസായത്തിലേക്ക് പ്രവേശിച്ചു.

അലി നുഹു, സാനി മൂസ ദഞ്ജ, യാകുബു മുഹമ്മദ്, മറിയം ബൂത്ത്, റഹാമ സദൗ എന്നിവരുടെ പാത പിന്തുടർന്ന് 2017 ൽ ഹദീസ അലിയു നോളിവുഡിൽ ചേരാൻ തീരുമാനിച്ചു.  ലാഗോസ് റിയൽ ഫേക്ക് ലൈഫ് എന്ന പേരിൽ മൈക്ക് എസുരോണെ, മൈക്ക് എയ്ഞ്ചൽ, ഇമ്മാനുഎല്ല എന്നിവർക്കൊപ്പം അവരുടെ ആദ്യ നൊളിവുഡ് സിനിമയിൽ അവർ പ്രത്യക്ഷപ്പെട്ടു. [9] 
ബഹുമതികളും അവാർഡുകളും
2013 ലെ ബെസ്റ്റ് ഓഫ് നോളിവുഡ് അവാർഡുകളും 2014 ലെ രണ്ടാമത്തെ കന്നിവുഡ്/എംടിഎൻ അവാർഡുകളും ഉൾപ്പെടെ നിരവധി അവാർഡുകളും ബഹുമതികളും ഹദീസ അലിയുവിന് ലഭിച്ചു. ഒരു അഭിനേത്രിയെന്ന നിലയിൽ അവരുടെ വിശിഷ്ടമായ കരിയറിന് അംഗീകാരമായി ഹദീസ അലിയുവിന് 2013 ൽ കാനോ സംസ്ഥാനത്തെ മുൻ ഗവർണർ ഡോ. റാബിയു മൂസ ക്വാങ്ക്വാസോ ഒരു ബഹുമതി നൽകി. മികച്ച നടിയായി ആഫ്രിക്കൻ ഹോളിവുഡ് അവാർഡുകളും അവർക്ക് ലഭിച്ചു 

അവാർഡുകൾ
List of awards received by Hadiza Aliyu
 Year Award Category Film Result 2013 Kwankwasiyya Award Recognition Award Kwankwasiyya Award  2013 2013 Best of Nollywood Awards Best Actress (Hausa) Babban Zaure  2014 City People Entertainment Awards Best Actress (Hausa) Babban Zaure  2014 2nd Kannywood/MTN Awards Best Actress of the Year(Jury Choice) Daga Ni Sai Ke  2015 Kannywood AWA 24 Film & Merit Award Best Supporting Actress Ali Yaga Ali  2016 African Hollywood Awards Best Actress African Films in Hausa Language  2017 Arewa Night Award Recognition Award    2017 2017 Best of Kannywood Award Best Actress (Hausa)  

ബഹുമതികൾ
List of honors received by Hadiza Aliyu;
 Year Honor Category Section 2016 Kano State Senior Secondary Schools Management Board Certificate of Appreciation Educational Support 2016 Statup Kano Certificate of Appreciation Empowerment Support 2016 Billycares Charity Foundation Recognition Award  Philanthropy 2019 Hausa Students Association of Nigeria (BUK) Recognition Award Educational Support

അവലംബം

പുറംകണ്ണികൾ



വർഗ്ഗം:1989-ൽ ജനിച്ചവർ
വർഗ്ഗം:നൈജീരിയൻ ചലച്ചിത്രനടികൾ